text: Sønderjyskes sølvdrømme bliver afgjort søndag
  26 maj 2016 kl. 20.20
  Dysten om sølv og bronze bliver først afgjort i sidste spillerunde i Superligaen.
  Sønderjyske spillede torsdag aften uafgjort 1-1 mod Randers FC. Samtidig blev det 0-0 i kampen mellem AaB og FC Midtjylland.
  Dermed bliver fordelingen af sølv og bronze først afgjort søndag, hvor Sønderjyske spiller på Brøndby Stadion, mens FC Midtjylland tager imod FC Nordsjælland.
  Sønderjyske er inden sidste runde fortsat tre point foran FC Midtjylland. Dermed kan holdet fra Haderslev selv afgøre skæbnen ved enten af vinde eller spille uafgjort mod Brøndby. De kan dog også tåle at tabe, hvis FC Midtjylland samtidig taber mod FC Nordsjælland.
  I Hobro vandt Brøndby 2-0. Det betyder, at Brøndby, der nu også er sikker på europæisk deltagelse, søndag kæmper om bronzemedaljerne i kampen mod Sønderjyske.
  Så det bliver en spændende sidste spillerunde søndag, hvor Sønderjyske, FC Midtjylland og Brøndby skal have fordelt sølv og bronze.
  